#### EELNÕU

NARVA LINNAVOLIKOGU

O T S U S

Narva .03.2021. a nr

**Riigihanke „Narva linna avaliku bussiliiniveo teostamine“ avatud hankemenetluse korraldamiseks nõusoleku andmine**

1. **Asjaolud ja menetluse käik**

Narva Linnavalitsuse Linnamajandusamet (edaspidi Tellija) ja Aktsiaselts Atko Bussiliinid (edaspidi Vedaja) sõlmisid 05.10.2015 Narva linna avaliku bussiveo teenindamise lepingu nr 179, mille alusel vedaja korraldab Narva linnas bussiliinivedu ajavahemikus 01.02.2016 kuni 31.01.2022.

KOKS § 6 lg 1 kohaselt omavalitsusüksuse ülesanne on korraldada vallas või linnas sotsiaalteenuste osutamist, sotsiaaltoetuste ja muu sotsiaalabi andmist, eakate hoolekannet, kultuuri-, spordi- ja noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, ruumilist planeerimist, valla- või linnasisest ühistransporti ning valla või linna teede ehitamist ja korrashoidu, kui need ülesanded ei ole seadusega antud kellegi teise täita.

Kohaliku omavalitsuse korralduse seadusest tulenevate kohustuste täitmiseks on vaja viia läbi hankemenetlus ja sõlmida avaliku bussiliiniveo teostamise leping kehtivusega kaheksaks aastaks.

Hankelepingu eeldatav maksumus on 10 000 000 eurot ilma käibemaksuta. Kuna hankelepingu eeldatav maksumus ületab riigihanke hankemenetluse korraldamise kohustuse piirmäärasid tuleb riigihangete seadusest tulenevalt korraldada riigihange.

**2. Õiguslikud alused**

2.1. Kohaliku omavalitsuse üksuse finantsjuhtimise seaduse § 28 lg 3 kohaselt valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.

2.2. KOKS § 22 lg 1 p 8 kohaselt volikogu ainupädevusse kuulub muu hulgas järgmiste küsimuste otsustamine: muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule.

**3. Otsus**

3.1. Anda Narva Linnavalitsusele nõusolek korraldada riigihanke „**Narva linna avaliku bussiliiniveo teostamine**“ avatud hankemenetlus kehtivusega kaheksaks aastaks alates hankelepingu sõlmimisest.

**4. Rakendussätted**

4.1. Narva Linnavolikogu Kantseleil teha käesolev otsus teatavaks Narva Linnavalitsusele.

4.2. Otsus jõustub seadusega sätestatud korras.

4.3. Käesolevat otsust võib vaidlustada Taru Halduskohtu Jõhvi kohtumajas 30 päeva jooksul otsuse teatavakstegemisest

Tatjana Stolfat

Narva Linnavolikogu esimees